procesaur/Wiki.mk huggingface dataset:
Череп (пештера)

Череп — пештера во Македонија во подножјето на планината Бистра, помеѓу кичевските села Тајмиште и Бачишта. Пештерата Череп се наоѓа во атарот на планинското село Бачишта, кај месноста викано Вачишки ливади покрај Вачишка река. Пештерата „Череп“ стана многу актуелно во македонската јавност во почетокот на септември 2016 година, кога италијански истражувачи пронашле делови од скелет (черепи, коски и сл.), при што пријавиле во кичевската полиција.
Според последните информации од обвинителството од оваа пештера позната под името „Череп“, во првото собирање на почетокот на септември, беа подигнати околу 19, а до текот на месецот уште 40 черепи и други остатоци. Пронајдените остатоци се пренесени на Институтот за судска медицина, криминалистика и медицинска деонтологија во Скопје, каде ќе биде извршена нивна обработка.
1 Опис
Пештерата се наоѓа во атарот на кичевското село Тајмиште, во шумски предел со тешко достапна патека. До неа се стигнува по локален пат, дел асфалтиран, а поголем дел земјен и прилично тешко прооден, во должина од околу 25 км од магистралниот пат Гостивар – Охрид, односно на неколку километри од превојот „Стража“. До самиот влез на шумата се доаѓа по тесна планинска патека, на стрмна угорница. Самиот влез во Пештерата е тесен и не повисок од 1,20 м. Од нејзиниот влез се продолжува кон тесни тунели во вид на природни ходници, на чии ѕидови надвисуваат бројни сталагмити со различни големини. Уште на самиот почеток од тесните пролази низ Пештерата, на околу 5 - 6 метри од т.н. влез, видливи се остатоци од ископана дупка, најверојатно од трагачи по богатства.
Европалета

Европалета — палета изработена од дрво со стандардни димензии. Плоштината на палетата изнесува 0,96 m² (должина 1200 мм, ширина 800 мм и висина 144 мм). Нејзината тежина изнесува 20-24 кг, а носивоста ѝ е 1 500 кг за рамномерна распределба на товарот и 1 000 кг за нерамномерна.
Служи за олеснување на ракувањето во транспортниот сообраќај.
Исабел Перон

Марија Естела Мартинес де Перон или Исабел Мартинес де Перон (шпански: ''María Estela Martínez de Perón''; родена на година во Ла Риоха) — третата сопруга на аргентинскиот претседател Хуан Перон. После смртта на нејзиниот сопруг таа станала прва жена претседател во историјата на светот, служејќи како Претседател на Аргентина од 1 јули 1974 до 24 март 1976 година.
1 Животопис
Исабел е родена во аргентинскиот град Ла Риоха. Хуан Перон ја запознал за време на прогонството во Панама, каде работела како танчерка во ноќен клуб. Исабел и Хуан стапиле во брак во 1960 година во Шпанија.
Во 1973 година Хуан се вратил во Аргентина и се кандидирал за претседател, и ја избра Исабел Перон како потпретседателски кандидат. Перон се надевал дека народот ќе ја прифати исто како Ева Перон, но тоа не случило.
После смртта на сопругот, таа го наследила како претседател, но се испоставило дека нема никаков авторитет. Аргентина сè повеќе тонела во нереди и економска криза, а перонистичкото движење се поделило на лева и десна фракција, чији пресметки прераснале во војна.
Во 1976 година војската извршила воен удар и пет години ја држела во куќен притвор. После тоа таа заминала во егзил во Шпанија, каде и денес живее.
Во 2006 година во Аргентина започнала истрага поради нејзина вмешаност во ликвидација на 500 и исчезнување на 600 левичарски политичари и активисти во периодот 1973—1976 година. На 12 јануари 2007 година била уапсена во Мадрид по барање на Аргентина. Шпанскиот суд го одбил барањето за екстрадиција на Аргентина.
Подножје на страница

Подножје на страница — елемент во типографијата дел сместен под главниот текст. Традиционално бил и сè уште е место каде се означува бројот на страницата. Во најраните печатени книги, подножјето ги содржело и првите зборови од следната страница, па во тој случај бројот на страницата се сместувал во заглавието на страницата. Во отсуство на дефинирани стандарди, заглавието и подножјето понекогаш меѓусебно си ги менуваат местата. Во некои случаи, елементи на заглавието се сместуваат во подножјето, како името на книгата или на поглавјето, името на авторот или други информации.
Исто така, подножјето понекогаш е простор резервиран за белешки познати како подножни белешки (фусноти). Додека во некои случаи просторот за подножјето на страницата е точно дефиниран, кога се додаваат подножни белешки, просторот се зголемува или намалува врз основа на количината и должината на белешките.
Кај апликациите за обработка на текстови, подножјето го определува просторот во долниот дел на страницата кој се прикажува на сметачот или некој друг уред. Некои видови програмска опрема автоматски вметнуваат одредена информација во подножјето како што се бројот на страницата, датумот и времето на создавање или ревидирање на документот, податоци кои може да бидат исфрлени или променети. Корисникот, ако сака, може да го додаде логото или името на компанијата, авторот, насловот или други корисни информации (поврзници, известување за авторските права, адреси, телефонски броеви, итн.). Доста често подножјето се прикажува на сите страници на документот, со бројот на страницата кој соодветно расте. Слично, и заглавието може да се прикажува на секоја страница.
Пеколот (саундтрак)

Пеколот (|Inferno) — албум издаден за истоимениот филм од страна на Ханс Цимер. Саундтракот бил објавен во 2016 година.
1 Список на песни
# Maybe Pain Can Save Us
# Cerca Trova
# I'm Feeling A Tad Vulnerable
# Seek & Find
# Professor
# Venice
# Via Dolorosa #12 Apartment 3C
# Vayentha
# Remove Langdon
# Doing Nothing Terrifies Me
# A Minute To Midnight
# The Cistern
# Beauty Awakens The Soul To Act
# Elizabeth
# The Logic Of Tyrants
# Life Must Have Its Mysteries
# Our Own Hell On Earth
Ренин–ангиотензин систем

Ренин–ангиотензин системот или ренин–ангиотензин–алдостерон е хормонски систем кој е вклучен во регулацијата на плазматската концентрација на натриум и артерискиот крвен притисок.
Кога плазматската концентрација на натриум е пониска од нормалната или крвниот проток во бубрезите е намален, јукстагломеруларните клетки во бубрезите го претвораат проренинот (внатреклеточна белковина) во ренин, кој потоа се лачи директно во циркулацијата. Потоа плазматскиот ренин дејствува врз плазматска белковина позната како ангиотензиноген, така што од него откинува еден краток пептид, составен од 10 аминокиселински остатоци. Краткиот пептид е познат како ангиотензин I. Потоа, ангиотензин I е конверитран, со отстранување на 2 аминокиселини, во октапептид познат како ангиотензин II, под дејство на ензимот ангиотензинопретворачки ензим (АКЕ) кој е присутен во белодробните капилари. Ангиотензин II е моќен вазоактивен пептид кој предизвикува констрикција на артериолите, што резултира со зголемување на артерискиот крвен притисок. Ангиотензин II исто така ја стимулира секрецијата на хормонот алдостерон од кората на надбубрежните жлезди.
Мала Враца

Мала Враца е планинскиот врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.536 метри. Се наоѓа на јужниот дел на нејзиното главно било, односно срт по кој се протега македонско-косовската граница. Всушност, Мала Враца претставува изразито стрмно издигнат каменест гребен по кој во меридијански правец од север кон југ се протегаат котите со надморска височина од 2536, 2487, 2493, 2480, 2457, 2455, 2444 и 2477 метри, кои поради малата разлика од видување на самото место е тешко да се утврди кој е највисокиот врв, поради што постои двоумење дали првата или средишната кота (врв) пред Долното Врачанско Езеро се највисокиот врв и со тоа воедно врвот Мала Враца. Поради извонредно големата стрмнина и раздробениот камењар, искачувањето на врвот Мала Враца е многу тешко и ретко. Самиот гребен на врвот Мала Враца е опкружен со 4 леднички езера во подножјето и тоа: Долното и Горното Врачанско Езеро во долината и изворишниот дел на Маздрача од македонската страна и Горното и Долното Дефско Езеро на висорамнината Шутман од косовската страна.
Под јаремот

„Под јаремот“ (бугарски: Под игото) — роман во три делови на бугарскиот писател Иван Вазов, целосно објавен за првпат во 1894 година и посочен како прв пример за роман во бугарската книжевност. Творбата е најпопуларното и ценето дело на писателот.
Романот е напишан за време не прогонот на Вазов во Одеса и е пренесен во Бугарија со руска дипломатска пошта. Бил издаден од издавачката куќа „Т. Ф. Чипев“.
Поднасловот на романот гласи „Од животот на Бугаринот во предвечерието на Ослободувањето“. Бил напишан во периодот 1887–1888 во Одеса (тогаш Руско Царство, денес Украина). Првиот дел бил објавен по првпат во 1889 година во „Зборник за народни умотворби, наука и книжнина“. Во 1890 година, во истиот зборник биле објавени и другите делови. Во 1894 година бил објавен како самостојна книга.
Според издавачот „Бук рајет“ (Book riot) „Под јаремот“ е книга на бугарски јазик преведена на најмногу странски јазици - 30+.
Австралија на Детскиот избор за песна на Евровизија

Австралија дебитирала на Детскиот избор за песна на Евровизија во 2015 година, на изборот одржан во Софија, Бугарија. Телевизисиот канал SBS го пренесува Детскиот избор за песна на Евровизија уште од неговото прво издание во 2003 и бил организатор на изборот на првиот учесник на Австралија во ова натпреварување.
1 Претставници
****
Година, Изведувач, Песна, Позиција, Бодови
2015, Бела Пејџ, My girls, 8, 64
2016, Алекса Картис
2 Поврзано
* Детски избор за песна на Евровизија
* Австралија на Евровизија
Амброксол

Амброксолот е секретолитички агенс кој се користи во третманот на респираторни болести поврзани со вискозен и прекумерен мукус. Овој лек ја стимуира синтезата и ослободувањето на сурфактант од пнеумоцитите од тип II.
Амброксолот е достапен како сируп, таблети, пастили, капки, ампули, шумливи таблети и др.
Шимон Перес

Шимон Перес (| שמעון פרס; , - , ) – израелски државник роден во Полска. Тој бил деветти претседател на Израел во периодот од 2007 до 2014 година. Перес двапати бил премиер на Израел и двапати вршител на должноста премиер. Во својата долга кариера (66 години), бил член на 12 владини кабинети. Во Кнесетот бил избран во ноември 1959 година, и со исклучок на тримесечен период во почетокот на 2006 година, континуирано бил негов член до 2007 година кога станал претседател.
Тој држел неколку дипломатски и војни позиции за време и веднаш после Израелската војна за независност. Неговата прва висока позиција во владата била Заменик генерален директор за одбрана во 1952 година, за да во 1953 година стане Генерален директор. На таа функција се задржал до 1959 година. Во својата кариера бил претставник на пет политички партии во Кнесетот: Мапаи, Рафи, Маахар, Работничка и Кадима, а ги водел Коалиционата и Лабуристичката.
Во 1994 година Перес заедно со Јицак Рабин и Јасер Арафат ја добил Нобеловата награда за мир, за мировните преговори на кои учествувал како израелски министер за надворешни работи, а истите резултирале со Договорот од Осло.
Во почетокот на 2007 година, Кадима го номинирала Перес во трката за претседателските избор, од Кнесетот бил избран на 13 јуни 2007, а на 15 јули 2007 ја презел функцијата на период од седум години. Тој бил првиот поранешен премиер на Израел кој бил избран за претседател. Кога се пензионирал, во 2014 година, бил најстариот водач на држава.
Во неговиот приватен живот бил поет аматер, а некои негови поеми биле користени како текст за песни.
После тежок удар и двонеделна хоспитализација во медицинскиот центар Шеба близу Тел Авив, Перес починал на 28 септември 2016 година.
Заглавие на страница

Заглавие на страница - во типографијата дел сместен над главниот текст. Заглавието овозможува брза ориентација и навигација во рамките на пишаното дело. На пример, заглавието го содржи името на авторот и насловот на делото, насловот на отвореното поглавје, итн. Во речниците и енциклопедиите вообичаено е во заглавието на левата страна да стои почетниот збор или поим кој се содржи на таа страна, а на десната страна да стои последниот обработуван збор или поим. На хипермедијалните мрежни места податоците во заглавието често се хиперврски.
За целите на ориентација и навигација може да послужи и подножјето кое се наоѓа на дното на страницата. Во отсуство на дефинирани стандарди, содржините во заглавието и подножјето понекогаш меѓусебно си ги менуваат местата. Во некои случаи, елементи на заглавието се сместуваат во подножјето, како името на книгата или на поглавјето, името на авторот или други информации.
1 Компјутерска обработка на текст
Програмите за обработка на текст вообичаено обезбедуваат формирање на заглавие кое е со многу ситни измени од страна до страна, на пример посебна положба на информацијата или порамнувањето на лева и десна страна.
2 Поврзано
Подножје на страница
Белорусија на Детскиот избор за песна на Евровизија

Белорусија заедно со Холандија, се единствени две земји кои учествувале на сите досегашни изданија на Детскиот избор за песна на Евровизија почнувајќи од 2003 година.
Нивен организатор кој управува со учесниците е радиотелевизиската мрежа БТРК.
Во досегашните 13 настапи, Белорусија има две победи остварени во 2005 со Ксенија Ситник и 2007 со Алексеј Жигалкович, потоа едно второ место и две трети.
Најлошиот резултат бил остварен во 2004 со освојувањето на 14-тото место. Во својте досегашни настапи Белорусија никогаш не била последно пласирана.
1 Претставници
****
Година, Изведувач, Песна, Позиција, Бодови
2003, Volha Satsiuk, "Tantsuy", 4, 103
2004, Egor Volchek, "Spjavajce sa mnoju (Спявайцэ са мною)", 14, 9
2005, Ksenija Sitnik, "My Vmeste (Мы вместе)", 1, 149
2006, Andrey Kunets, "Novoyy den", 2, 129
2007, Aleksej Žigalkovič, "S druz'yami (С друзьями)", 1, 137
2008, Dasha, Alina y Karina, "Sertse Belarusi (Сердце Беларуси)", 6, 86
2009, Yuriy Demidovich, "Volshebniy krolik (Волшебный кролик)", 9, 48
2010, Daniil Kozlov, "Muzyki svet", 5, 85
2011, Lidiya Zabolotskaya, "Angely dobra", 3, 99
2012, Egor Zheshko, "А море-море", 9, 56
2013, Ilya Volkov, "Poy so mnoy", 3, 108
2014, Nadezhda Misyakova, "Sokol", 7, 71
2015, Ruslan Aslanov, "Volshebstvo (Magic)", 4, 105
2016, Alexander Minyonok, "Muzyka moikh pobed" (Музыка моих побед)
2 Поврзано
* Детски избор за песна на Евровизија
* Белорусија на Евровизија
Израел на Детскиот избор за песна на Евровизија

Израел досега учествувал само еднаш на Детскиот избор за песна на Евровизија, а своето деби го имал во 2012 година. Нивната телевизија која управува со учесниците е IBA. Во 2013 тие се повлекле од учество и треба да се вратат во 2016 година.
1 Претставници
****
Година, Изведувач, Песна, Позиција, Бодови
2012, Kids.il, "Let the music win", 8, 68
2 Поврзано
* Детски избор за песна на Евровизија
* Израел на Евровизија
Дол и Ем

Дол и Ем — британска телевизиска серија создадена од Емили Мортимер и Дол Велс, кои се и главните ликови во неа. Првите шест епизоди од првата сезона премиерно беа прикажани на телевизијата Скај ливинг на 18 февруари 2014 година, а на ХБО (HBO), серијата беше премиерно прикажана на 19 март 2014 година. На 16 октомври 2014 година, Скај Ливинг официјално потврди дека серијата ќе добие и втора сезона која што беше премиерно емитувана на 3 јуни 2015 година. Во Македонија, Дол и Ем беше премиерно прикажана на телевизија Телма.
1 Улоги
*Емили Мортимер како Ем. Актерка чиј филм треба да се снима во Лос Анџелес.
*Дол Велс како Дол. Најдобра пријателка на Ем и нејзин асистент.
*Џонатан Кејк како Бади, продуцентот.*Арон Химелстајн како Мајк, директорот на филмот од Ем.
2 Синопсис
Во серијата станува збор за девојка по име Ем чија професија е глумата. Нејзината најдобра пријателка Дол, ќе и стане личен асистент откако таа ќе одлучи да глуми во филм. Работата и обврските ќе го доведат на испит нивното пријателство.
3 Епизоди
Сезона 1 (2014)
Број на епизода, Име на епизода, Премиерно прикажување
1, „Епизода 1“, 18 февруари 2014
2, „Епизода 2“, 25 февруари 2014
3, „Епизода 3“, 4 март 2014
4, „Епизода 4“, 11 март 2014
5, „Епизода 5“, 18 март 2014
6, „Епизода 6“, 25 март 2014
Сезона 2 (2015)
Број на епизода, Име на епизода, Премиерно прикажување
1, „Епизода 7“, 3 јуни 2015
2, „Епизода 8“, 10 јуни 2015
3, „Епизода 9“, 17 јуни 2015
4, „Епизода 10“, 24 јуни 2015
5, „Епизода 11“, 1 јули 2015
6, „Епизода 12“, 8 јули 2015
Црно огледало

Црно огледало (англиски: Black Mirror) е британска антологиска, научнофанатастична телевизиска серија создадена од Чарли Брукер. Секоја епизода има различна глумечка екипа и различна реалност. Дејствието во серијата се случува во блиската или далечна иднина кога технологијата целосно ја има заменето емпатијата во човекот. Првата епизода премиерно беше прикажана на 4 Декември 2011 година, на телевизија Канал 4 (Channel 4), на која што се емитуваа две сезони. Третата сезона беше објавена на Нетфликс додека четврта сезона ќе излези во 2017 година. Во Македонија, серијата премиерно беше прикажана на телевизија Телма.
1 Синопсис
Дејството во серијата се случува во поблиска или подалечна иднина.Различни глумечки екипи глумат во секоја епизода која содржи шокантни или комични сцени. Епизодите говорат за паранојата што ја предизвикува технологијата и колку длабоко таа е влезена во нашиот живот. Сите епизоди се плод на фикција и не ја претставуваат моменталната реалност.
2 Награди
Во Ноември 2012 година, Црно Огледало ја освои наградата за „Најдобра телевизиска мини серија на Интернационалните Еми Награди. А.В.Клубот (The A.V. Club) ја прогласи за најдобра телевизиска серија во 2013 година.
3 Епизоди
Сезона, Епизоди, Оригинално емитувани, Канал
Почеток, Крај
1, 3, 4 декември 2011, 18 декември 2011, Канал 4
2, 3, 11 февруари 2013, 25 февруари 2013
Специјална епизода, 16 декември 2014
3, 6, 21 октомври 2016, Нетфликс
Андреј Магдевски

Андреј Магдевски (р. во ) — македонски професионален кошаркар, кој моментално игра за МЗТ Аеродром во Првата македонска лига.
1 Кариера
Како младински играч има настапувано во тренинг камповите на Реал Мадрид и Партизан, а летото 2014 година потпишал за Малага кои го позајмиле.
На 29 септември 2015 година, Магдевски потпишал едногодишен договор со Партизан. На 23 септември 2016 година за првпат потпишал за македонска екипа, КК Фени Индустри. За сезоната 2017/18, тој ја продолжил соработката со Фени. На полусезоната Магдевски го напуштил Фени поради финансиската состојба во клубот, и потпишал за Гостивар на почетокот на 2018 година. Во август 2018 година, Магдевски потпишал за МЗТ Аеродром. Таа сезона, Магдевски го освоил македонското првенство. Во јули 2019 година, Магдевски потпишал двегодишен договор со МЗТ Аеродром. Во мај, тој го освоил Купот на Македонија 2021.
2 Репрезентација
На квалификациите за Евробаскет 2015 година Магдевски првпат настапил за македонската кошаркарска репрезентација каде настапил на шест натпревари, остварувајќи просек од 3,8 бода и 16,5 минути по натпревар.
Во 2016 година, Магдевски повторно бил одбран да настапи за македонската репрезентација и по 6 одиграни натпревари забележал просек од 4,8 бода, 4,7 скока, 1,8 асистенции и 22,7 минути по натпревар.
Магдевски бил вклучен во претквалификациите за Евробаскетот 2021. Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Магдевски. Потоа во февруари, тој бил избран во составот на репрезентацијата.
3 Успеси
3.1 Титули
3.1.1 МЗТ Аеродром
*Прва македонска лига (1) : 2018/19
*Куп на Македонија (1) : 2021
3.2 Признанија
* Најдобар млад кошаркар за 2012 година* Најдобар млад кошаркар за 2013 година* Најдобар млад кошаркар за 2014 година* Одбранбен играч на сезоната 2017/18* Втора најдобра петорка на сезоната 2017/18* Најдобра домашна петорка на сезоната 2017/18* Трета најдобра петорка на сезоната 2018/19* Почесно споменување во сезоната 2019/20
Пекол на тркала

Пекол на тркала (англиски: Hell on Wheels) - американска Вестерн телевизиска серија за конструкцијата на првата железничка пруга во САД после Американска граѓанска војна. Серијата премиерно беше прикажана на 6 ноември 2011 на телевизија АМЦ (AMC). Последната епизода од 5 сезона беше емитувана на 23 јули 2016. Пекол на Тркала е создадена и продуцирана од Џо и Тони Гејтон. На 12 декември 2012 година, писателот Џон Вирт продолжува со создавањето на третата сезона. Во Македонија, серијата премиерно беше прикажана на телевизија Телма.
1 Синопсис
Дејствието на првата сезона (2011-2012),започнува во 1865 година, непосредно со атентатот на Абрахам Линколн. Дејството на втората сезона (2012) се случува во 1866, додека на третата сезона (2013) и четврта (2014), во 1867. Во последната петта сезона, дејството на серијата се случува во 1869. На 7 ноември 2014 година, ''Пекол на тркала'' беше продолжена за петта сезона која што беше и последна.
2 Епизоди
Сезона, Епизоди, Прво прикажување, Последно прикажување
1, 10, 6 ноември 2011, 15 јануари 2012
2, 10, 12 август 2012, 7 октомври 2012
3, 10, 10 август 2013, 5 октомври 2013
4, 13, 2 август 2014, 22 ноември 2014
5, 14, 18 јули 2015, 23 јули 2016
3 Главни Улоги
*Ансон Маунт како Кулен Боханон
*Колм Мени како Томас Дурант
*Камон како Елам Фергисон
*Доминик Мекелигот како Лили Бел
*Том Нонан како Реверенд Натаниел Кол
*Еди Спирс како Јосип Блек Мун
*Бен Елсер како Сеан Мекгинес
4 Рејтинг
Првата епизода, која што премиерно беше прикажана на 6 ноември 2011 година, достигна гледаност од 4.4 милиони, со што ''Пекол на тркала'' е втората најгледана телевизиска серија од телевизија АМЦ (AMC). Според возраста, 2.4 милиони гледачи што ја гледале серијата имале од 18 до 49 години.
Шуплива вена

Шупливите вени (латински "venae cavae", еднина "vena cava") претставуваат големи вени кои ја враќаат неоксигенираната крв од телото во срцето.Кај луѓето тие се нарекуваат горна шуплива вена и долна шуплива вена, и заедно се влеваат во десната преткомора. Нивната локација е кон десната страна од телото.
Долната шуплива вена (или каудална шуплива вена кај некои животни) патува нагоре покрај абдоминалната аорта пренесувајќи крв од долниот предел на телото. Тоа е најголемата вена во човековото тело.
Горната шуплива вена (или кранијална шуплива вена кај некои животни) е сместена над срцето, и се создава од меѓусебно поврзување на левата и десната брахиоцефалична вена ,која содржи крв од главата и рацете.
1 Изговор
Потекло: 1590–1600; нов латински ''vena cava'' (едн.), ''venae cavae'' (множ.), 'шуплива вена/вени'. И покрај тоа што на класичниот латински јазик изговорот на ''venae cavae'' ќе биде приближно .
Азербејџан на Детскиот избор за песна на Евровизија

Азербејџан учествувал 5 пати на Детскиот избор за песна на Евровизија од своето деби во 2012 година. Нивната телевизија која управува со учесниците е националниот телевизиски сервис Иџтимаи. Во 2014 тие се повлекле од учество.
1 Претставници
****
Година, Изведувач, Песна, Позиција, Бодови
2012, Омар & Суада, "Girls and Boys (Dünya Sənindir)", 11, 49
2013, Рустам Каримов, "Me and My Guitar", 7, 66
2018, Фидан Хусејнова, "I Wanna Be Like You", 16, 47
2021, Сона Азизова, "One of Those Days", 5, 151
2025, Јагмур
2 Галерија
3 Поврзано
* Детски избор за песна на Евровизија
* Азербејџан на Евровизија
Динамичка рамнотежа

Динамичка рамнотежа ― гранка во механиката која се занимава со дејствувањето на сили врз движење на тело или врз систем од повеќе тела, особено силите кои не потекнуваат од самиот систем, што се нарекува кинетика.
Динамичката рамнотежа е способност на предметот да е во состојба на рамнотежа додека се движи.
Ерменија на Детскиот избор за песна на Евровизија

Ерменија учествувала 10 пати на Детскиот избор за песна на Евровизија од своето деби во 2007 година. Нивната телевизија која управува со учесниците е националниот телевизиски сервис Ерменија 1.
Досега во својте учества Ерменија има едно прво, три втори и две трети места.
1 Претставници
****
Година, Изведувач, Песна, Позиција, Бодови
2007, Аревик, "Erazanq (Երազանք)", 2, 136
2008, Моника Манучарова, "Im Ergi Hnchyune(Իմ Երգի Հնչյունե)", 8, 59
2009, Луара Хајрапетјан, "Barcelona (Բարսելոնա)", 2, 116
2010, Владимир Арзуманјан, "Mama", 1, 120
2011, Далита, "Welcome to Armenia", 5, 85
2012, Compass Band, "Sweetie Baby", 3, 98
2013, Моника Аванесјан, "Choco-Fabric", 6, 69
2014, Бети, "People of the sun", 3, 146
2015, МИКА, "Love", 2, 176
2016, Анахит Адамјан и Мари Варданјан, "Taber", 2, 232
2017, Миша, "Boomerang", 6, 148
2018, L.E.V.O.N, "L.E.V.O.N", 9, 125
2019, Карина Игнатјан, "Colours of Your Dream", 9, 115
2020, Малена, "Why", ОСТАВКА
2021, Малена, "Qami Qami", 1, 224
2022, Nare, "Dance!", 2, 180
2023, Yan Girls, "Do It My Way", 3, 180
2024, Лео, "Cosmic Friend", 8, 125
2 Поврзано
* Детски избор за песна на Евровизија
* Ерменија на Евровизија
Гликозен транспортер

Гликозни транспортери — широка група мембрански белковини кои го олеснуваат транспортот на гликоза низ цитоплазматската мембрана. Бидејќи гликозата е витален извор на енергија за сиот жив свет, тие се присутни во сите колена. GLUT и SLC2A фамилиите се белковински фамилии кои се наоѓаат во повеќето клетки на цицачи. 14 GLUT белковини се кодирани од човечкиот геном. GLUT е вид на унипортен транспортер.
1 Синтеза на слободна гликоза
Најголем број на неавтотрофни клетки се неспособни да создадат слободна гликоза поради неприкажување на гликоза-6-фосфатаза и, дополнително, се вклучени единствено во внесувањето и катаболизмот на гликоза. Обично произведена единствено во хепатоцитите, при услови на постење, другите ткива како цревата, мускулите, мозокот и бубрезите се способни да создадат гликоза, по активација на гликонеогенезата.
2 Транспортери на гликоза кај цицачите
GLUT белковините се интегрални мембрански белковини кои содржат 12 трансмембрански завојници со амино- и карбокси- терминали изложени на цитоплазматската страна на клеточната мембрана. GLUT белковините транспортираат гликоза и слични хексози според модел на променлива конформација, што предвидува дека транспортерот изложува едно место за врзување на супстратот кон надворешноста или внатрешноста на клетката. Врзувањето на гликозата за едно место предизвикува конформациска промена поврзана со транспортот и ослободува гликоза на другата страна од мембраната. Внатрешните и надворешните места за врзување на гликозата, се чини, се наоѓаат во трансмембранските сегменти 9, 10, 11 исто така, мотивот QLS лоциран во седмиот трансмембрански сегмент би можел да биде вклучен во селекцијата и афинитетот на транспортираниот супстрат.
2.1 Видови
Секоја изоформа на транспортерот игра специфична улога во метаболизмот на гликозата, определена од шаблонот на ткивно прикажување, супстратната специфичност, транспортната кинетика и регулираното прикажување при различни физиолошки услови. До денес се идентификувани 14 членови на GLUT/SLC2. Врз основа на сличностите во секвенците, семејството GLUT е поделено на три поткласи.
2.2 Откривање на котранспортот натриум-гликоза
Во Август 1960, во Прага, Роберт К. Крејн за првпат го претставил своето откритие на котранспортот натриум-гликоза, како механиззм за цревна апсорпција на гликоза.
3 Поврзани
*Котранспорт
*Контранспортер
Каналот Мусолини

Каналот Мусолини е роман на италијанскиот писател Антонио Пентаки.
1 Содржина
Дејството на романот се одвива во Италија, во периодот меѓу двете светски војни и го проследува доаѓањето на фашистите на власт, како и причините на процесот на бонификација и градењето на градовите во фашистичката ера.
2 Изданија на македонски јазик
Во 2016 година, романот бил објавен на македонски јазик од страна на издавачката куќа „Или-Или“, како 134. книга од едицијата „ПРОсЗА“. Преводот од италијански јазик го извршила Ирина Талевска. Објавувањето на романот било дел од проектот „Креативна Европа“ на Европската Унија.
3 Награди
Во 2010 година, романот ја добил наградата „Стрега“, а исто така се закитил и со наградите „Акви Сторија“ и „Асти д'Апело“.
Дуивиндрехт

Дуивeндрехт (холандски изговор: [dœy̯və (n) ˌdrɛxt]) е село во холандската покраина Северна Холандија. Тоа е дел од општина Стар - Амстел, и се наоѓа на околу 6 километри југоисточно од Амстердам. Всушност, таа е опкружена со Амстердам.
Фактичката област "Дуивeндрехт", кој исто така може да ги вклучува и околните села, има население од околу 4880 жители.
Локалната железничка станица Дуивeндрехт е голема точка на размена на холандската железничка мрежа.
1 Радио Станица (Локално)
Локалната радио станица на Дуивeндрехт е Јам ФМ (Jamm fm 104), Нежните & Забавните.
2 Родени во Дуивиндрехт
* Вим Еијк, Римо- католички архибискуп (22 Јуни 1953)
3 Наводи
Тома Вилановски

Тома Вилановски (1486 - 1555) — католички светец.
1 Животопис
Св. Тома се родил во Фуенлано, Шпанија, од татко мелничар. По смртта на татко му, Св. Тома го продал имотот и парите им ги разделил на сиромашните луѓе. Веќе на возраст од 26 години станал професор по филозофија и теологија. Во 1518 година станал свештеник, а благодарение на големата ученост, во 1544 година бил назначен за надбискуп на Валенсија. Тој бил познат проповедник, а верниците често барале од него да ги искаже размислувањата за Господ и за вечниот живот. Св. Тома починал во 1555 година.
Бујановац

Бујановац или традиционално ''Бујановци'' (|Бујановац, |Bujanoc(i)) — град и општина во Пчињскиот Управен Округ во Јужна Србија, близу реката Јужна Морава. Познат е по изворите на минерална вода, но и по Бујановачката бања. Сместен е во геополитичка област позната како Прешевска Долина. Бугарски научник Васил К’нчов, 1900 година бележи дека во Бујановац биле 1.200 Македонци христијани и 700 Албанци муслимани.
Населението на општината изнесува 41.008, а во градот 11.468 жители (2022).
1 Населени места
Населби во општината: Бараљевац, Биљача, Богдановац, Божињевац, Боровац, Братоселце, Брезница, Брњаре, Бујановац, Буштрање , Велики Трновац, Воганце, Врбан, Грамада, Добросин, Долно Ново Село, Дрежница, Ѓорѓевац, Жбевац, Жужељица, Зарбинце, Јабланица, Јастребац, Карадник, Кленике, Клиновац, Кончуљ, Кошарно, Кршевица, Куштица, Левосоје, Летовица, Лопардинце, Лукарце, Лучане, Љиљанце, Мали Трновац, Муховац, Неговац, Несалце, Ново Село, Осларе, Претина, Прибовце, Равно Бучје, Раковац, Русце, Самољица, Света Петка, Себрат, Сејаце, Спанчевац, Српска Куќа, Старац, Сухарно, Трејак, Турија, Узово, Чар.
2 Демографија
;Население во општината по години:
Националност, Број1948<ref, Број1953<ref, Број1961, Број1971, Број1981<ref, Број1991<ref, Број2002, Број2011
Албанци, 27,174, 28,653, 16,618, 21,209, 25,848, 29,588, 23,681, 244
Срби, 25,143, 27,681, 20,033, 18,840, 15,914, 14,660, 14,782, 12,989
Роми, 2,838, -, 11, 2,749, 4,130, 4,408, 3,867, 4,576
Македонци, 29, 54, 40, 55, 105, -, 36, 47
Бугари, 9, 23, -, -, -, -, 33, 23
Горанци, -, -, -, -, -, -, 10, 60
Црногорци, 23, 16, 8, 23, 24, 44, 7, 19
Муслимани по националност, 314, -, 134, 81, 121, 133, 6, 15
Југословени, -, 91, 1,081, 15, 96, 75, 2, 3
Останати, 408, 6,286, 1,147, 550, 451, 330, 878, 91
Вкупно, 55,938, 62,804, 39,064, 43,522, 46,689, 49,238, 43,302, 18,067
;Етнички состав во градот
;Етнички состав во општината
3 Познати личности
* Шефкет Муслиу, поранешен член на ОВПМБ И ОНА
* Ешреф Алиу, македонски писател, новинар и политичар
4 Поврзано
* Пчињски Управен Округ
* Јужна Србија
* Српски Албанци
* Прешевска Долина
Веностаза

Веностаза, венозна стаза или венозен застој – состојба на бавен крвен проток во вените, вообичаено во нозете. Венозниот застој е фактор на ризик за образување на крвни згрутчувања во вените (венска тромбоза) како и со длабоките вени на нозете (длабока венска тромбоза). Причините за венозниот застој може да бидат долгите периоди на неподвижност кои можат да бидат резултат од возење, летање, лежење (хоспитализација) или заради медицинска имобилизација. За намалување на ризикот од венозен застој и длабока венска тромбоза, лекарите препорачуваат често шетање, вежби за прасците и повремена пневматска компресија, кога е тоа можно.
Превенција е можна со методите на тромбозна профилакса и нивно практикување.
1 Поврзано
Вирховова тријада
Паскалов закон

Паскалов закон или принцип за пренос на притисокот (наречен и ''Паскалово начело'') — начело во механиката на флуидите промените на притисокот настануваат насекаде во затворена непритислива течност на начин така што промените во притисокот се случуваат подеднакво насекаде низ садот. Законот е воспоставен од францускиот математичар Блез Паскал.
Опсада на Одавара (1569)

Втората опсада на Одавара се случила во 1569 година. Откако не успеал со опсадата Хачигата, во 1568 и замокот Такијама, Такеда Шинген се свртел против кланот Хоџо, односно нивниот главен замок во Одавара. Опсадата траела само три дена, а потоа војската на Такеда го запалила градот и заминала. Замокот Одавара не паднал, и останал во рацете на Хоџо.
Кипар на Детскиот избор за песна на Евровизија

Кипар учествувал 10 пати на Детскиот избор за песна на Евровизија уште од неговото основање во 2003 година. Изборот на учесниците и преносот од натпреварувањето ги врши телевизијата CyBC.
Интересно е тоа што Кипар бил редовен учесник од 2003 до 2009 година (не учествувале само во 2005 година, поради проблеми со песната која била премногу слична на некоја друга песна), но потоа во следните 7 години учествувале само двапати.
Досега во својте учества Кипар нема забаележителни резултати. Како најдобар резултат им е осмото место кое го освојувале во два наврати во 2004 и 2006 година. Најслабиот резултат им е 14 место освоено исто така на двапати во 2003 и 2007 година.
1 Претставници
****
Година, Изведувач, Песна, Позиција, Бодови
2003, Теодора Рафти, "Mia Efhi", 14, 16
2004, Мариос Тофис, "Onira (Όνειρα)", 8, 61
2006, Луис Панајоту & Кристина Кристофи, "Agoria Koritsia", 8, 58
2007, Јоргос Лоанидес, "I mousiki dinei ftera", 14, 29
2008, Елена Манури & Карис Сава, "Gioupi Gia! (Γιούπι για)", 10, 46
2009, Рафаела Коста, "Thalassa, ilios, aeras, fotia (Θάλασσα, ήλιος, αέρας, φωτιά)", 11, 32
2014, Софија Патсалидес, "I pio omorfi mera", 9, 69
2016, Јоргос Михалидис, "Dance Floor", 16, 27
2017, Никол Николау, "I Wanna Be a Star", 16, 45
2024, Марија Писариди, "Crystal Waters", 13, 60
2 Поврзано
* Детски избор за песна на Евровизија
* Кипар на Евровизија
Опсада на Одавара (1590)

Третата  (小田原征伐, ''Odawara seibatsu''<sup class="t_nihongo_help noprint">?</sup>) се случила во 1590, и била главната акција на походот на Тојотоми Хидејоши, со цел да се елиминира кланот Хоџо, кој бил закана за неговата моќ. Во месеците пред оваа опсада, имало избрзани но големи подобрувања во одбраната на замокот, бидејќи намерите на Хидејоши биле познати. На тој начин, и покрај огромната војска донесена од Хидејоши, при опсадата имало малку вистински борби.
Огромната восјка на Тојотоми Хидејоши го опколила замокот, што било наречено „најнеконвенционалната опсада во самурајската историја“. Самураите се забавувале со конкубини, проститутки, музичари, акробати, голтачи на оган и жонглери. Оние што се бранеле, спиеле на бедемите со цела опрема. И покрај нивниот мал број, го обесхрабриле Хидејоши од напад. Така, во најголем дел, оваа опсада се состоела во традиционалната тактика на изгладнување, но се случиле само неколку многу мали судири околу замокот.
По три месеци, Хоџо се предал соочен со многубројната војска, но најмногу заради недостиг на храна и производи. Земјата на Хоџо му била дадена на Токугава Иејасу, еден од врвните генерали на Хидејоши. Иако Хидејоши во тој момент не бил свесен за последиците, сепак на крајот излегло дека ова се претворило во голема помош за генералот Токугава.
Опсада на Одавара (1561)

Опсадата на Одавара се случила во 1561 година, и е една од битките во јапонскиот период Сенгоку. Ова била прва од трите опсади што се случиле на замокот кој бил дом на кланот Хоџо.
Уесуги Кеншин заробил неколку од замоците што припаѓале на кланот Хоџо, и во 1561 година направил опсада на замокот Одавара, кој исто така бил сопственост на кланот Хоџо. Уесигу ја пробил одбраната, и го запалил замокот. Сепак, самиот замок останал неосвоен, бидејќи Кеншин по два месеца се откажал. Ова се случило поради недостаток на залихи, како и на појавувањето на Такеда Шинген, поранешен противник на Кеншин, кој се заканувал дека ќе ги преземе неговите територии.
Така завршила првата од трите опсади на замокот Одавара.
Веле Алексоски

Веле Алексоски (род. 25 мај 1942 во Рилево, Прилепско) — македонски писател, уредник и еден од основачите на неделникот „''Македонско сонце''“.
0.1 Животопис
Алексоски бил роден во Рилево, тогаш во Царството Бугарија, односно за време на окупацијата во Втората светска војна. Тој основно образование завршил во родното село. Средното образование го продолжил во економското училиште во Прилеп. Студирал на Вишата педагошка академија, група француски јазик и Филолошки факултет, група француски јазик и литература. Работел како професор по француски јазик во Градско и Велес. Последипломски студии завршува во 1986 година на Универзитетот 2 во Стразбур на тема „''Историја и цивилизации на Југоисточна Европа''“. Докторирал во јуни 1988 година, на истиот универзитет на тема „''Француската источна армија и македонското национално прашање - 1915/1919 година''“, и се стекнал со звање доктор на историски науки. Потоа, тој бил наставник во дополнително македонско училиште во Франција. Престојувал и во Германија.
Веле Алексоски е еден од основачите на неделникот „''Македонско сонце''“ а бил и негов главен и одговорен уредник. Во својство на претседател на Светскиот македонски конгрес за Европа бил ангажиран и учствувал на митинзи организирани во поголемите европски градови за признавање на Република Македонија под нејзиното уставно име.
Има издадено повеќе трудови на Француски јазик од филолошка проблематика, написи на Германски јазик со национална историска тематика, а во 1993 година ја издава книгата „Вистината за Македонија низ француската историографија“.
Во 2019 година добитник е на наградата за животно дело „Коле Неделковски“ што му ја додели клубот на писатели „Коста Солев Рацин“, во соработка со Општина Велес.
Учествува на многу културни манифестации и литературни читања во градот и државата. Член е на Клуб на писатели „Коста Солев Рацин“ од Велес . Свои настапи има и на Детските Рацинови средби во поетските каравани во основните училишта во Велес.
0.2 Творештво
* Вистината за Македонија Низ Француската историја (1993 год)* „Александар Македонски низ француската истеориграфија„(2007)
* „Светска касапница“ во Македонија: 1914-1918 г.(2010 год)* ,,Во одбрана на македонскиот идентитет,, ( 2013год)* „Градењето и крадењето на Македонија“ (2011)
1 Наводи
Ототоксичност

Ототоксичност е својството на предизвикување на токсичен ефект врз увото, особено кохлеата и вестибулокохлеарниот нерв, а некогаш и вестибуларниот систем, на пример, како несакан ефект од лековите. Ефектите на ототоксичност може да бидат реверзибилни и привремени, или иреверзибилни и трајни. Ототоксично дејство може да покажат антибиотици, како гентамицин, диуретици, како фуросемид, или хемотерапевтици, како што е цисплатин.
Прасика

Прасика или калина— листопадна грмушка од Средна и Јужна Европа и Северна Африка Листовите се спротивно поставени, елипсовидни, на врвот заострени. Цветовите се бели, собрани во метлести соцветија, а плодовите се црни бобинки. Кај нас е застапена во дабовиот регион на повлажни станишта. Ценета грмушка за создавање живи огради.
Музеј за филистејската култура

Музеј за филистејската култура (המוזיאון לתרבות הפלשתים ע"ש קורין ממן) — археолошки музеј во Ашдод, Израел. Музејот ја истражува културата на Филистејците, кои живееле во областа на градот.
Музејот е единствениот музеј во светот посветен на културата на Филистејците. Бил првиот музеј отворен во Ашдод во 1990 година.
1 Галерија
Јошинори Осуми

Јошинори Осуми (|大隅 良典); – јапонски цитолог, специјалист по автофагија, професор на Токискиот институт за технологија. Во 2012 година ја добил наградата Кјото за базични науки, а во 2016 година ја добил Нобеловата награда за физиологија или медицина за неговото откритие на механизмите на автофагија.
1 Животопис
Јошинори Осуми е роден на 9 февруари 1945 година во Фукуока, Јапонија.
1.1 Образование
На универзитетот Токио Осуми дипломирал во 1967, а докторирал во 1974 година. Од 1974 до 1977 година бил на постдокторски студии на универзитетот Рокфелер во Њујорк.
1.2 Кариера
Во 1977 година се враќа на универзитетот Токио како истражувач; во 1986 е назначен за предавач, а во 1988 е промовиран во вонреден професор. Во 1996 година преминал на Националниот институт за базична биологија во Оказаки, Јапонија, каде бил назначен за професор. Од 2004 до 2009 година бил исто така професор на Универзитот за напредни студии во Хајама, Јапонија. И после пензионирањето во 2014 година, тој продолжува да предава на Институтот за иновативно истражување на Токискиот институт за технологија.
Во 2016 година ја добил Нобеловата награда за физиологија или медицина за своето откритие на механизмите за автофагија.
2 Награди
* Нобелова награда за физиологија или медицина за 2016 година* Вајлиева награда за биомедицински науки (2016)
* Меѓународна награда за биологија (2015)
* Награда Розенстил (2015)
* Награда Гајрднер (2015)
* Награда Кјото за базични науки (2012)
* Награда на Јапонската академија (2006)
Белчишка парохија

Белчишка парохија — парохија на Македонската православна црква - Охридска архиепископија во Дебарско-кичевската епархија во Охридското архијерејско намесништво со седиште во црквата „Св. Никола“ во селото Белчишта. Во составот на оваа парохија се селата Белчишта, Лешани, Злести, Ботун, Црвена Вода, Песочани, Ново Село, Грко Поле, Горно и Долно Средоречие. Парохиски свештеник нема. Ја опслужува пензионираниот свештеник Душан Јорданоски (сост. 2016).
1 Цркви и манастири
Ова е список на црквите во парохијата. Можно е списoкот да не е целосен:
име, место, изградена, слика
Црква „Св. Никола“, Белчишта, 1977 (обновена) (главна парохиска црква)
Црква „Св. Атанасиј“, Белчишта, 21 век
Црква „Св. Никола“, Лешани, 1909
Црква „Св. Атанасиј“, Лешани, 31 век
Црква „Успение на Пресвета Богородица“, Лешани, 1979
Црква „Св. Петар“, Лешани, 21 век
Црква „Покров на Пресвета Богородица“, Лешани, 1979
Црква „Сите Светители“, Лешани, 1979
Црква „Св. Ѓорѓи“, Злести, 1892
Црква „Воведение на Пресвета Богородица“, Злести, 21 век
Црква „Св. Богородица“, Ботун, 1895
Црква „Св. Архангел Михаил“, Ботун, 1974
Црква „Св. Богородица“ (нова), Ботун, 1991
Црква „Св. Кирил и Методиј“, Песочани, крај на 20 век
Црква „Св. Атанасиј“, Песочани, н.п
Црква „Св. Богородица“, Ново Село, почеток на 20 век
Црква „Св. Петка“, Ново Село, 21 век
Црква „Св. Ѓорѓи“, Грко Поле, почеток на 20 век
Црква „Св. Богородица“, Ново Село, почеток на 20 век
Црква „Св. Богородица“, Горно Средоречие / Долно Средоречие, 1936
2 Поврзано
* Охридско архијерејско намесништво
* Дебарско-кичевска епархија
Данкан Холдејн

Фредерик Данкан Мајкл Холдејн (|Frederick Duncan Michael Haldane; ) — англиски физичар и професор на Принстонскиот универзитет во САД и заслужен гостувачки професор на Институтот за теориска физика „Периметер“. Во 2016 г. ја добил Нобеловата награда за физика заедно со Дејвид Таулес и Џон Костерлиц.
1 Образование
Основното образование го стекнал во училиштето „Сент Полс“, а потоа продолжил на Кембричкиот универзитет.
2 Работа и заслуги
Холдејн е познат по низа важни придонеси за физиката на кондензираната материја, меѓу кои и теоријата за Латинџеровите течности, теоријата за еднодимензионални спинови вериги, теоријата за дробниот квантен Холов ефект, исклучивата статистика, спектри на заплетканост и разни други откритија.
Во поново време работел на геометриски опис на дробниот квантен Холов ефект каде како поим го вовел обликот на „сложениот бозон“, опишан со „едномодуларно“ (определница 1) просторно метричко тензорско поле како фундаментален збирен степен на слобода на состојбите кај дробниот квантен Холов ефект. Овој нов опис „Черн-Сајмонсов модел + квантна геометрија“ претставува замена за парадигмата „Черн-Сајмонсов модел + Гинзбург-Ландауова теорема“ околу 1990 г. За разлика од претходната, оваа парадигма дава опис на збирниот режим на дробниот квантен Холов ефект кој е складен со Гервин-Мекдоналд-Плацмановата еднорежимска апроксимација.
3 Награди и почести
Холдејн е носител на низа награди и почести како членство во Кралското друштво во Лондон, Американската академија на уметностите и науките во Бостон, Американското физичко друштво, Институтот за физика (Лондон) и Американското здружение за унапредување на науката; добитник на Ваклиевата наградата „Оливер Е. Бакли“ на Американското физичко друштво (1993); истражувачки соработник на задолжбината „Алфред П. Слоун“ (1984–88); Лоренцовски професор (2008), добитник на Дираковиот медал (2012) и Нобеловата награда за физика (2016).
Ракомет на Летните олимписки игри 2016 (мажи)

Ракометот на Летните олимписки игри 2016 — официјален ракометарски турнир на Олимписките игри во машка конкуренција. Турнирот се одржил во Рио де Жанеиро, Бразил во периодот од 4 август до 21 август во привремената Арена на иднината која се наоѓа во Олимпискиот парк и е со капацитет од 12.000 седишта.
1 Квалификации
Начин на квалификување, Датум, Домаќин, Места, Квалификувани
Домаќин, 2 октомври 2009, Копенхаген, 1
Светско првенство 2015, 1
Панамерикански игри 2015, 16–25 јули 2015, Торонто, 1
Азиски квалификациски турнир, 14–27 ноември 2015, Доха, 1
Европско првенство 2016, 15–31 јануари 2016, 1
Африканско првенство 2016, 21–30 јануари 2016, Каиро, 1
Олимписки квалификациски турнири, 8–10 април 2016, Гдањск, 2
Малме, 2
Хернинг, 2
Вкупно, 12,
2 Групна фаза
2.1 Група A
, Екипа, Бодови, Н, П, Н, П, ДП, ПП, ГР
1., 8, 5, 4, 0, 1, 147, 134, +13
2., 8, 5, 4, 0, 1, 152, 126, +26
3., 6, 5, 3, 0, 2, 136, 127, +9
4., 5, 5, 2, 1, 2, 122, 127, -5
5., 2, 5, 1, 0, 4, 110, 126, -16
6., 1, 5, 0, 1, 4, 118, 145, -27
--------------------------------------------------------
2.2 Група Б
, Екипа, Бодови, Н, П, Н, П, ДП, ПП, ГР
1., 8, 5, 3, 0, 1, 153, 141, +12
2., 8, 5, 4, 0, 1, 137, 126, +11
3., 5, 5, 2, 1, 2, 141, 150, -9
4., 4, 5, 2, 0, 3, 139, 140, -1
5., 3, 5, 1, 1, 3, 129, 143, -14
6., 2, 5, 1, 0, 4, 132, 131, +1
--------------------------------------------------------
3 Елиминации
3.1 Четвртфинале
------------
3.2 Полуфинале
----
4 Табела и статистика
4.1 Конечна табела
Rang, Екипа, Н, П, Н, П, ДП, ПП, ГР, П
8, 6, 0, 2, 230, 211, +19, 12
8, 6, 0, 2, 241, 209, +32, 12
8, 6, 0, 2, 246, 217, +29, 12
4., 8, 3, 0, 5, 222, 227, -5, 6
5., 6, 4, 0, 2, 174, 164, +10, 8
6., 6, 4, 0, 2, 167, 163, +4, 8
7., 6, 2, 1, 3, 168, 184, -16, 5
8., 6, 2, 1, 3, 144, 161, -17, 5
9., 5, 1, 1, 3, 129, 143, -14, 3
10., 5, 1, 0, 4, 110, 126, -16, 2
11., 5, 1, 0, 4, 132, 131, +1, 2
12., 5, 0, 1, 4, 118, 145, -27, 1
4.2 Ол-стар тим
* Голман: Никлас Ландин Јакобсен
* Лево крило: Уве Геншајмер
* Лев бек: Микел Хансен
* Среден бек: Никола Карабатиќ
* Десен бек: Валентин Порт
* Десно крило: Ласе Сван Хансен
* Пикер: Седрик Сорендо
* МВП : Микел Хансен
Извор:
4.3 Најдобри стрелци
+, Место, Играч, Голови, Удари, %
1, Карол Биелецки, 55, 87, 63
2, Микел Хансен, 54, 87, 62
3, Ласе Сван Хансен, 49, 70, 70
Уве Геншајмер, 62, 79
5, Тобијас Рајхман, 41, 50, 82
6, Рафаел Капоте, 40, 66, 61
7, Мишел Гигу, 39, 52, 75
8, Жарко Марковиќ, 33, 70, 47
Михал Дашек, 43, 77
10, Даниел Нарсис, 32, 44, 73
Валентин Порт, 49, 65
Извор:
4.4 Најдобри голмани
Место, Голман, %, Одбрани, Удари
1, Силвио Хајневетер, 40, 26, 65
2, Данијел Шариќ, 35, 55, 157
3, Тијери Омејер, 34, 75, 223
Пјотр Вишомирски, 67, 196
Микаел Апелгрен, 24, 70
6, Маруен Магаиз, 33, 50, 153
7, Матијас Шулц, 31, 45, 145
Иван Стевановиќ, 35, 114
9, Андреас Волф, 31, 35, 114
10, Маик Сантос, 30, 69, 228
Извор:
Грузија на Детскиот избор за песна на Евровизија

Грузија учествувала 9 пати на Детскиот избор за песна на Евровизија од своето деби во 2007 година. Нивната телевизија која управува со учесниците е националниот телевизиски сервис ГПБ.
Досега во својте учества Грузија има две први, и едно второ место.
1 Претставници
****
Година, Изведувач, Песна, Позиција, Бодови
2007, Mari Romelashvili, "Odelia Ranuni (ოდელია რანუნი)", 4, 116
2008, Bzikebi, "Bzz...", 1, 154
2009, Princesses, "Lurji prinveli (ლურჯი ფრინველი)", 7, 68
2010, Mariam Kakhelishvili, "Mari-Dari", 4, 109
2011, Candy, "Candy Music", 1, 108
2012, The Funkids, "Funky lemonade", 2, 103
2013, The Smile Shop, "Give me your smile", 5, 91
2014, Lizi Pop, "Happy day", 11, 54
2015, Virus, "Gabede", 10, 51
2016, Mariam Madmashvili, "Mzeo", 1, 239
2017, Grigol Kipszidze, "Voice of the Heart", 2, 185
2018, Tamar Edilaszwili, "Your Voice", 8, 144
2019, Giorgi Rostiaszwili, "We Need a Love", 14, 69
2020, Sandra Gadelia, "You Are Not Alone", 6, 111
2021, Niko Kajaia, "Let's Count The Smiles", 4, 163
2022, Mariam Bigwawa, "I Believe", 3, 161
2023, Анастасија и Ранина, "Over the Sky", 14, 74
2024, Андрија Путкарадзе, "To My Mom", 1, 239
2 Поврзано
* Детски избор за песна на Евровизија
* Грузија на Евровизија